PAKALPOJUMA LĪGUMS
par finanšu un vadības konsultāciju pakalpojumu sniegšanu

Rīgā 
Dokumenta datums ir pēdējā 
pievienotā elektroniskā paraksta datums

[bookmark: _Hlk510529632]Rīgas valstspilsētas pašvaldības Centrālā administrācija, reģistrācijas Nr. 40900039849, juridiskā adrese: Rātslaukums 1, Rīga, LV-1050, turpmāk – Pasūtītājs, tās vadītāja pienākumu izpildītāja […] personā, kurš darbojas, pamatojoties uz Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2022. gada 14. decembra nolikuma Nr. RD-22-218-no “Rīgas valstspilsētas pašvaldības Centrālās administrācijas nolikums” 8.6. apakšpunktu un Rīgas domes priekšsēdētāja 2025. gada 9. septembra rīkojuma Nr. RD-25-118-p “Par Rīgas valstspilsētas pašvaldības Centrālās administrācijas vadītāja amata pienākumu veikšanu” 2.2. apakšpunktu, no vienas puse, un
SIA “PricewaterhouseCoopers”, vienotais reģistrācijas numurs: 40003142793, juridiskā adrese: Marijas iela 2A, Rīga, LV-1050, tās prokūristes […] personā, turpmāk – Izpildītājs, abi kopā turpmāk saukti – Puses, pamatojoties uz Publisko iepirkumu likuma 10. panta pirmās daļas 1. punktā kārtībā veiktā iepirkuma “Finanšu un vadības konsultāciju pakalpojumu sniegšana” ar identifikācijas Nr. CAIP 2024/27, turpmāk – Iepirkums, rezultātā 09.01.2025. noslēgtās Vispārīgās vienošanās Nr. RDCA-25-4-lī, turpmāk – Vienošanās nosacījumiem, bez maldības, viltus un spaidiem, pusēm brīvi izsakot savu gribu, noslēdz šādu līgumu, turpmāk – Līgums:
1. Līguma priekšmets
1.1. Līguma priekšmets ir vadības konsultāciju pakalpojumu sniegšana par SIA “Rīgas Nacionālais zooloģiskais dārzs” pievienošanu SIA “Rīgas meži” (turpmāk – Pakalpojums) atbilstoši Pasūtītāja darba uzdevumam (1. pielikums), Izpildītāja piedāvājumam (turpmāk – Piedāvājums) (2. pielikums) Iepirkuma tehniskajai specifikācijai un Vienošanās nosacījumiem.
1.2. Izpildītājs nodrošina Pakalpojuma izpildi, izmantojot savus resursus, ierīces un materiālus. 
1.3. Līgums ir spēkā līdz savstarpējo saistību pilnīgai izpildei.   

2. Līguma summa un norēķinu kārtība
2.1. Izpildītājs sniedz Pakalpojumu Pasūtītājam par cenu, kas norādīta Piedāvājumā: 4 440 euro (četri tūkstoši četri simti četrdesmit euro) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem.
2.2. Cena par Pakalpojumu iekļauj visas izmaksas un izdevumus, kas saistītas ar Pakalpojuma izpildi (tehniskā aprīkojuma, personāla, transporta, administratīvās u.c. ar Pakalpojuma kvalitatīvu izpildi saistītās izmaksas), tajā skaitā visiem nodokļiem, nodevām un citiem maksājumiem (izņemot PVN).
2.3. Cena nedrīkst tikt paaugstināta visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai vai Pakalpojuma satura maiņai, vai Līguma vienpusējai izbeigšanai.

3. Pakalpojuma izpildes nodošanas un pieņemšanas kārtība
3.1. Izpildītājs sniedz Pasūtītājam Pakalpojumu, pamatojoties uz Pasūtītāja rakstisku (elektronisko) darba uzdevumu, kas nosūtīts uz Izpildītāja e-pastu […].
3.2. Izpildītājs saskaņā ar Līguma noteikumiem, ievērojot darba uzdevumu, sagatavo un iesniedz Pasūtītājam elektroniski parakstītus darba uzdevumā minētos nodevumus un pieņemšanas – nodošanas aktu par darba uzdevumā minēto nodevumu izpildi, nosūtot tos uz Rīgas valstspilsētas pašvaldības Centrālās administrācijas Kapitālsabiedrību pārvaldes e-pasta adresi: ca.ksp@riga.lv. 
3.3. Pakalpojuma izpilde tiek apstiprināta ar Pušu parakstītu pieņemšanas – nodošanas aktu atbilstoši izpildīto darbu apjomam 3 (trīs) darbdienu laikā pēc Pakalpojuma saņemšanas. Pieņemšanas – nodošanas aktu ir pilnvaroti parakstīt:
3.3.1. no Pasūtītāja puses: Rīgas valstspilsētas pašvaldības Centrālās administrācijas Kapitālsabiedrību pārvaldes vadītāja […].
3.3.2. no Izpildītāja puses: SIA “PricewaterhouseCoopers” vecākais konsultants […]. 
3.4. Institūcija 3 (trīs) darbdienu laikā pēc nodevumu un pieņemšanas – nodošanas akta saņemšanas veic Pakalpojuma pārbaudi un paraksta Pakalpojuma pieņemšanas – nodošanas aktu.
3.5. Ja pēc nodevumu saņemšanas Pasūtītājam ir pretenzijas pret Pakalpojuma rezultātu un/vai Pakalpojuma izpildes kvalitāti, Institūcija 3 (trīs) darbdienu laikā iesniedz Izpildītājam rakstiskus, motivētus iebildumus.
3.6. Izpildītājs pēc Pasūtītāja iebildumu saņemšanas izvērtē, un, ja iebildumu tvērums atbilst pievienotā darba uzdevuma tvērumam, novērš konstatētās nepilnības par saviem līdzekļiem ne vēlāk kā 3 (trīs) darbdienu laikā un atkārtoti precizētos dokumentus iesniedz Pasūtītājam. 

4.  Rēķina formāts un iesniegšanas kārtība
4.1. Pēc Pakalpojuma (atbilstoši izpildīto darbu apjomam) pieņemšanas – nodošanas akta abpusējas parakstīšanas Izpildītājs sagatavo elektronisko rēķinu par Pakalpojumu atbilstoši Pasūtītāja portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
4.2. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošajiem rēķina piegādes kanāliem, kā Pasūtītāju norādot Rīgas valstspilsētas pašvaldību:
4.2.1.   izmanto Web API iespēju atbilstoši portālā www.eriga.lv sadaļā “Rēķinu iesniegšana” norādītajai informācijai;
4.2.2. augšupielādē rēķinu failus Pasūtītāja portālā www.eriga.lv atbilstoši portālā www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
4.2.3.   izmanto Web formas manuālai rēķinu ievadei atbilstoši portālā www.eriga.lv sadaļā “Rēķinu iesniegšana” norādītajai informācijai.
4.3. Noformējot rēķinu, tajā jānorāda:
Saņēmējs: 
Adrese: 
NMR kods: 
PVN reģ. Nr.: 
Banka: 
Bankas kods: 
Konts: 
RD iestāde: 
RD iestādes adrese: 
RD iestādes kods: 
4.4. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
4.5. Puses vienojas, ka elektroniskā rēķina apmaksas termiņš ir 15 (piecpadsmit) darbdienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši Pasūtītāja portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ar nosacījumu, ka Izpildītājs ir iesniedzis pareizi un atbilstoši Līguma nosacījumiem aizpildītu elektronisko rēķinu un Institūcija to ir pieņēmis apmaksai. 
4.6. Par jebkura maksājuma, kas izriet no Līguma, samaksas dienu ir uzskatāma diena, kurā Institūcija veicis bankas pārskaitījumu.
4.7. Izpildītājam ir pienākums Pasūtītāja portālā www.eriga.lv sekot līdzi iesniegtā elektroniskā rēķina apstrādes statusam. 
4.8. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Institūcija šādu rēķinu apmaksai nepieņem un neakceptē. Izpildītājam ir pienākums atkārtoti iesniegt pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu. 
4.9. Institūcija apmaksā Izpildītāja iesniegtos rēķinus par izpildītajiem Pakalpojuma darbiem tikai pēc līgumsoda apmaksas veikšanas Pasūtītājam, Līguma 5.5.8., 5.5.13., 5.5.14. un 5.5.15. apakšpunkta piemērošanas gadījumā, ja netiek piemērota 5.5.17. apakšpunktā noteiktā līgumsoda apmaksas kārtība.

5. Pušu tiesības, pienākumi un atbildība
5.1. Izpildītāja pienākumi: 
5.1.1. veikt Pakalpojuma izpildi ar saviem spēkiem un līdzekļiem, tai skaitā ar savām ierīcēm un materiāliem, izmantojot savu darba spēku un tā profesionālās iemaņas, ar tādu rūpību, kādu var sagaidīt no krietna un rūpīga Izpildītāja Līgumā noteiktajā kārtībā, apjomā un termiņā.
5.1.2. nodrošināt Pakalpojumu atbilstoši Pasūtītāja darba uzdevumam un Latvijas Republikas normatīvajos aktos noteiktajām prasībām, kā arī Pasūtītājam iesniegtajam piedāvājumam;
5.1.3. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm; 
5.1.4. ievērot darba drošības un citas normatīvajos aktos noteiktās prasības Pakalpojuma sniegšanas laikā; 
5.1.5. sniegt Pasūtītājam tā pieprasīto informāciju saistībā ar Pakalpojuma izpildes gaitu un darbiem jebkurā laikā visā Līguma termiņa darbības laikā; 
5.1.6. veikt konsultanta nomaiņu pēc Pasūtītāja pieprasījuma;
5.1.7. [bookmark: _Hlk168649234][bookmark: _Hlk168649083]nav tiesīgs bez saskaņošanas ar Pasūtītāju nomainīt Līguma izpildē iesaistīto konsultantu, savukārt par papildu personāla piesaisti apjomīgu un steidzamu uzdevumu izpildīšanā pakalpojuma sniedzējs var piesaistīt, nesaskaņojot ar Institūciju, tā izmaksas atsevišķi netiks uzcenotas – ietilps Iepirkumā norādītā konsultanta stundas likmē.
5.1.8. Pakalpojuma izpildes rezultātā tapušos jebkāda veida materiālus nenodot trešajām personām bez Institūcijas rakstveida piekrišanas;
5.1.9. ja saistībā ar šī Līguma izpildi ir nepieciešams apstrādāt fizisko personu datus, tas veicams, ievērojot tiesību aktos noteiktās prasības šādu datu apstrādei un aizsardzībai. 
5.2. Izpildītāja tiesības:
5.2.1. pieprasīt un saņemt no Pasūtītāja informāciju un skaidrojumus ar Pakalpojuma sniegšanu saistītu jautājumu risināšanai;
5.2.2. nepieciešamības gadījumā piesaistīt Pakalpojuma izpildes procesā papildus atbalstam trešās personas, saskaņojot to ar Pasūtītāju. Izpildītājs paliek atbildīgs par Līguma saistību pienācīgu izpildi, kā arī sedz ar papildu personu piesaisti saistītās papildu izmaksas;
5.2.3. saņemt Līgumā noteiktajā kārtībā samaksu par kvalitatīvi un savlaicīgi sniegtu Pakalpojumu.
5.3. Pasūtītāja pienākumi: 
5.3.1. pieņemt Izpildītāja kvalitatīvi sniegto Pakalpojumu ar pieņemšanas – nodošanas aktu;
5.3.2. sadarboties ar Izpildītāju šī Līguma darbības laikā un nodrošināt Izpildītāju ar Pasūtītāja rīcībā esošo Pakalpojuma izpildei nepieciešamo informāciju;
5.3.3. veikt samaksu par kvalitatīvi un savlaicīgi sniegtu Pakalpojumu šajā Līgumā noteiktajā termiņā un kārtībā. 
5.4. Pasūtītāja tiesības: 
5.4.1.  kontrolēt šī Līguma izpildes gaitu atbilstoši Līguma un tā pielikumu nosacījumiem, veikt Pakalpojuma kvalitātes, apjoma un cenas kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu, nepieciešamības gadījumā norādot pārbaudes veidu;
5.4.2. pārbaudot Pakalpojuma sniegšanas kvalitāti, cenu, apjomu un atbilstību Līguma prasībām, pieaicināt speciālistus un ekspertus, pieprasīt no Izpildītāja dokumentus;
5.4.3. neapmaksāt nekvalitatīvi vai nesavlaicīgi sniegtu Pakalpojumu;
5.4.4. apturēt vai atkāpties no Līguma izpildes ārējā normatīvajā aktā vai Līgumā noteiktajos gadījumos.
5.5. Pušu atbildība:
5.5.1. Izpildītājam Pakalpojums jāveic kvalitatīvi un savlaicīgi Līgumā noteiktajā kārtībā, apjomā un termiņā; 
5.5.2. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienai Pusei vai tā darbinieku, vai šīs Puses Līguma izpildē iesaistīto trešo personu rīcības rezultātā;
5.5.3. Institūcija un Izpildītājs ir atbildīgi par Līguma neizpildīšanu vai nepienācīgu pildīšanu saskaņā ar spēkā esošajiem normatīvajiem aktiem;
5.5.4. Puses apņemas nekavējoties, ne vēlāk kā 2 (divu) darbdienu laikā, informēt viena otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, informēt par iespējamiem un paredzamiem kavējumiem Līguma izpildē un apstākļiem, notikumiem, problēmām, kas ietekmē Līguma precīzu un pilnīgu izpildi vai tā izpildi noteiktā laikā;
5.5.5. lai nodrošinātu abu Pušu interešu aizsardzību un ar Līguma izpildi saistītās informācijas neizpaušanu un nenodošanu trešajām personām, Puses apņemas neizpaust un nenodot trešajām personām informāciju, kuru Puses ieguvušas viena no otras Līguma izpildes gaitā, izņemot normatīvajos aktos paredzētos gadījumus, kā arī gadījumus, kad informācijas izpaušanu akceptē Puse, kura šo informāciju sniegusi otrai Pusei;
5.5.6. par konfidenciālu informāciju nav uzskatāms Līguma teksts un Līguma 5.5.5. apakšpunktā minētā informācija, ja tā ir tiesiskā kārtā kļuvusi publiski pieejama. Puses apzinās, ka Līguma izpildes ietvaros var rasties nepieciešamība apstrādāt personas datus vai savstarpēji apmainīties ar informāciju, kas satur personas datus (turpmāk – personas dati). Dati tiek apstrādāti vai nodoti otrai Pusei, ja pastāv  leģitīms nolūks un tiesiskais pamats datu apstrādei;
5.5.7. katra no Pusēm apņemas informēt tās personas, kuras personas dati tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības;
5.5.8. ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,1 % apmērā no Līguma kopējās summas, bet ne vairāk kā 10 % no Līguma kopējās summas; 
5.5.9. par maksājumu kavējumiem Institūcija par katru nokavēto dienu maksā Izpildītājam līgumsodu 0,1 % apmērā no Līguma kopējās summas, bet ne vairāk kā 10 % no Līguma kopējās summas.
5.5.10. visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843. panta noteikumiem;
5.5.11. Izpildītājs uzņemas pilnu atbildību par savu rīcību saistībā ar Pakalpojuma sniegšanu, ieskaitot piesaistīto apakšuzņēmēju rīcību, kā arī par Pasūtītājam nodarīto zaudējumu, ja pie tā vainojams Izpildītājs;
5.5.12. par savlaicīgi nesniegtu Pakalpojumu, ja Izpildītāja nokavējuma dēļ Institūcija nav ieinteresēts Pakalpojuma izpildē, Institūcija ir tiesīgs nemaksāt Izpildītājam Līguma 2.1. apakšpunktā norādīto cenu;
5.5.13. par Pakalpojuma sniegšanu un/vai Līgumā noteikto dokumentu iesniegšanu, pārkāpjot Līgumā, darba uzdevumā vai piedāvājumā noteiktos Pakalpojuma sniegšanas nosacījumus un/vai termiņus, Pasūtītājam ir tiesības pieprasīt no Izpildītāja līgumsodu 5 % apmērā no kopējās Pakalpojuma cenas par katru pārkāpumu. Līgumsoda samaksa neatbrīvo Izpildītāju no pienākumu izpildes ievērojot Līgumā, darba uzdevumā vai piedāvājumā noteiktos Pakalpojuma sniegšanas nosacījumus un/vai termiņus; 
5.5.14. ja Institūcija neveic samaksu par Pakalpojumiem Līgumā noteiktajā termiņā un neveic samaksu arī 5 (piecu) darbdienu laikā pēc Izpildītāja attiecīga rakstveida paziņojuma saņemšanas, tad Institūcija maksā Izpildītājam līgumsodu 0,5 % apmērā no savlaicīgi nesamaksātās summas, par katru nokavēto maksājuma dienu, bet ne vairāk kā 10 % no nesamaksātās summas. Līgumsoda samaksa neatbrīvo Pasūtītāju no saistību izpildes;
5.5.15. ja Izpildītājam Līguma darbības laikā nav spēkā Vienošanās 2.5. apakšpunktā minētā profesionālās civiltiesiskās atbildības apdrošināšanas polise un pēc Pasūtītāja  brīdinājuma 10 (desmit) dienu laikā Izpildītājs nav veicis apdrošināšanu un iesniedzis Pasūtītājam apdrošināšanas polisi, tad Izpildītājs maksā Pasūtītājam līgumsodu 2 000 euro (divi tūkstoši euro) apmērā par katru minētās saistības neizpildes gadījumu. Institūcija ir tiesīgs aizturēt jebkuru maksājumu Izpildītājam uz laiku līdz tiek nodrošināta minētā apdrošināšana;
5.5.16. līgumsodu Izpildītājs samaksā 5 (piecu) darbdienu laikā no attiecīga Pasūtītāja rēķina saņemšanas dienas;
5.5.17. Pasūtītājam ir tiesības ieskaita kārtībā samazināt Izpildītājam par Pakalpojumu maksājamo naudas summu tādā apmērā, kādā ir aprēķinātā līgumsoda summa. Neviena Līgumā noteiktā līgumsoda samaksa neatbrīvo Puses no to saistību pilnīgas izpildes.

5.6. Paredzams, ka Izpildītājs Līguma priekšmeta izpildei Pasūtītāja uzdevumā neapstrādās fizisko personu datus 2018. gada 25. maija Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē. Ja Līguma izpildei būs nepieciešama personas datu apstrāde Pasūtītāja uzdevumā, Puses par to vienosies atsevišķi.

6. Nepārvarama vara
6.1. Puses tiek atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā. 
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6.3. Ja šī līguma 6.1. apakšpunktā minētie apstākļi turpinās ilgāk kā 2 (divus) mēnešus, jebkura Puse ir tiesīga atteikties no šajā līgumā noteiktām saistībām, un neviena no Pusēm nav tiesīga prasīt zaudējuma atlīdzināšanu. 
6.4. Pusēm ir pienākums vienoties par rīcību, lai mazināta šī Līguma 6.1. apakšpunktā minēto apstākļu rezultātā radītās nelabvēlīgās sekas katrai Pusei.

7. Elektroniskā datu pārraide
7.1.  Jebkāda informācijas apmaiņa Līguma izpildes ietvaros starp Pusēm notiek elektroniski, Pasūtītājam adresēto informāciju nosūtot uz Līguma 11.7.1. apakšpunktā norādīto e-pasta adresi, savukārt Izpildītājam adresēto informāciju – uz Līguma 11.7.2  apakšpunktā norādīto e-pasta adresi. 
7.2.   Puses apzinās, ka, izmantojot elektroniskos saziņas līdzekļus, Puse, kura nosūta informāciju, nespēj kontrolēt interneta drošības, pieejamības un darbības aspektus.
7.3.  Puses vienojas, ka, elektroniski nosūtot informāciju, izmantos standarta, likumīgi pieejamu un datorvīrusus kontrolējošu programmatūru attiecībā uz jebkuru dokumentu.

8. Strīdu izskatīšanas kārtība
8.1.  Jautājumus, kas nav atrunāti Līgumā, bet var rasties tā izpildes nodrošināšanas sakarā, Puses risina saskaņā ar Latvijas Republikas normatīvo aktu prasībām.
8.2.	Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
8.3.	Gadījumā, ja Puses nevar vienoties par konkrētu domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.
8.4.	Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumi pāriet tiesību un saistību pārņēmējam.

9. Pakalpojuma izpildes nosacījumi
9.1. Izpildītājs apliecina, ka tam un piesaistītajam personālam ir visas nepieciešamās zināšanas un prasmes Pakalpojuma sniegšanai un saistībā ar Pakalpojuma realizāciju viss ir saprotams un nav nekādu neskaidrību.
9.2. Izpildītājam ir pienākums pēc Pasūtītāja pieprasījuma nekavējoties sniegt rakstveida informāciju par Pakalpojuma izpildi.
9.3. Institūcija apņemas sniegt Izpildītājam savā rīcībā esošo informāciju, kas nepieciešama vai var būt noderīga Izpildītājam šī Līguma izpildei, ja Izpildītājs pieprasa šādu informāciju.
9.4. Gadījumā, ja Izpildītājs, izpildot Pakalpojumu, nav ievērojis normatīvajos aktos un šajā Vienošanās noteiktās prasības, kā rezultātā trešās personas un citas personas var celt pretenzijas pret Pasūtītāju un/vai tā klientu, Izpildītāja pienākums ir saviem spēkiem un līdzekļiem risināt radušos strīdu un apmierināt trešo pušu prasības un segt visus zaudējumus, kas Pasūtītājam varētu rasties šādu pretenziju sakarā.

10. Grozījumi līgumā un līguma laušana
10.1. Šis Līgums pilnībā apliecina Pušu vienošanos. 
10.2. Līgumu var papildināt, grozīt vai izbeigt pirms termiņa tikai Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstiski un kļūst par šī Līguma neatņemamu sastāvdaļu. Līguma noteikumus var grozīt ievērojot Publisko iepirkumu likuma  61. panta noteikumus. 
10.3. Institūcija ir tiesīgs vienpusēji grozīt Līgumu attiecībā uz Pakalpojuma apjomu, to palielinot, palielinājumam nepārsniedzot 10 % no Līguma kopējās summas, vai Pakalpojuma apjomu samazinot, informējot par izmaiņām Izpildītāju 2 (divas) darbdienas iepriekš atbilstoši Publisko iepirkumu likumā noteiktajam. Šāds Pasūtītāja paziņojums Izpildītājam ir saistošs, sākot ar tā saņemšanas brīdi. 
10.4. Pasūtītājam ir tiesības vienpusēji lauzt Līgumu:
10.4.1. nekavējoties, ja Institūcija konstatē, ka Pakalpojums netiek sniegts atbilstoši Līguma noteikumiem vai darba uzdevuma prasībām un pieprasīt no Izpildītāja atlīdzināt radušos zaudējumus un saistīto izdevumu kompensāciju;
10.4.2. to rakstiski paziņojot Izpildītājam 10 (desmit) darba dienas iepriekš, ja ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
10.4.3. to rakstiski paziņojot Izpildītājam 5 (piecas) darba dienas iepriekš, ja Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumu.
10.5. Izpildītājam ir tiesības vienpusēji lauzt Līgumu, ja Institūcija nenodrošina savu saistību izpildi un pieprasīt no Pasūtītāja atlīdzināt radušos zaudējumus un saistīto izdevumu kompensāciju.

11. Vispārīgās vienošanās vai līguma izpildē iesaistītā personāla un apakšuzņēmēju nomaiņa
11.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
11.2. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
11.3. Iepirkuma piedāvājumā norādītā personāla nomaiņa pieļaujama tikai Vienošanās norādītajā kārtībā un gadījumos, ievērojot PIL 62.panta nosacījumus. Pasūtītājs nepiekrīt piedāvājumā norādītā personāla nomaiņai Vienošanās noteikumos norādītajos gadījumos un gadījumos, kad piedāvātais personāls neatbilst Iepirkumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
11.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no PIL 62.panta trešās daļas nosacījumiem.
11.5. Pasūtītājs nepiekrīt jauna apakšuzņēmēja piesaistei PIL 62.panta ceturtajā daļā norādītajā gadījumā.
11.6. Pārbaudot jaunā apakšuzņēmēja atbilstību, Pasūtītājs veic Iepirkuma nolikuma 6.punktā norādīto izslēgšanas nosacījumu pārbaudi ievērojot PIL 42.panta noteikumus. Izslēgšanas nosacījumu pārbaudi Pasūtītājs veic dienā, kad lemj par atļaujas sniegšanu Izpildītājam Līguma izpildes nodrošināšanai nomainīt apakšuzņēmēju vai piesaistīt jaunu apakšuzņēmēju.
11.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Vienošanās sadaļas noteikumiem.
11.8. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
11.9. Darba izpildes laikā Pasūtītājam ir tiesības pieprasīt nomainīt apakšuzņēmēju vai speciālistu gadījumā, ja apakšuzņēmējs vai speciālists Darba daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja vai speciālista nomaiņu. Ja Izpildītājs neievēro Vienošanās noteikto iesaistītā personāla un apakšuzņēmēju nomaiņas kārtību, Pasūtītājs tiesīgs vienpusēji izbeigt Vienošanos un Līgumu.

12. Noslēguma noteikumi
12.1. Līgums stājas spēkā, kad to ar drošu elektronisko parakstu, kas satur laika zīmogu, ir parakstījusi pēdējā no Pusēm ar nosacījumu, ka Izpildītājs ir iesniedzis Līguma 5.5.16. apakšpunktā minēto profesionālās civiltiesiskās atbildības apdrošināšanas polisi, un ir spēkā līdz Līdzēju saistību izpildei.
12.2. Puses apliecina, ka tiem ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.
12.3. Pusēm savlaicīgi, bet ne vēlāk kā 2 (divu) darbdienu laikā, jāpaziņo uz Līguma 11.7.1. vai 11.7. 2. apakšpunktā norādīto e-pasta adresi otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. 
12.4. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
12.5. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
12.6. Jautājumos, kas nav atrunāti šajā Līgumā, Pusēm ir saistoši Iepirkuma, Izpildītāja piedāvājuma un normatīvo aktu nosacījumi.
12.7. Pušu kontaktpersona savstarpējai sadarbības koordinēšanai Līguma ietvaros: 
12.7.1. [bookmark: OLE_LINK1]Pasūtītāja kontaktpersona, kas nodrošina Līguma izpildes kontroli: Rīgas valstspilsētas pašvaldības Centrālās administrācijas Kapitālsabiedrību pārvaldes vadītāja […].
12.7.2. Izpildītāja kontaktpersona, kas nodrošina Līguma izpildes kontroli: SIA “PricewaterhouseCoopers” vecākais konsultants […].
12.8. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
12.9. Līgums ir sastādīts atbilstoši Latvijas Republikas normatīvajiem tiesību aktiem. Jautājumos un prasījumos, kas starp Pusēm var rasties Līguma sakarā, bet kuri Līgumā nav atrunāti, Puses vadās pēc Latvijas Republikas normatīvajiem tiesību aktiem.
12.10. Līguma pielikumi pievienoti kā atsevišķi dokumenti edoc formātā. Līguma pielikumi ir neatņemama Līguma sastāvdaļa. 
12.11. Līgums ir  sastādīts latviešu valodā un abpusēji parakstīts ar drošu elektronisko parakstu, kas satur laika zīmogu. 

13. Līguma pielikumi

[bookmark: _Hlk132280598]Uzaicinājums iesniegt piedāvājumu  (1. pielikums) un Forma A Pretendenta aizpildāmā forma darbam (2. pielikums).
14. Pušu rekvizīti un paraksti
	Pasūtītājs:
Rīgas valstspilsētas pašvaldības
Centrālā administrācija
Adrese: Rātslaukums 1, Rīga, LV-1050
NMR kods: 90011524360
PVN reģ. Nr.: LV90011524360
Banka: Luminor Bank AS Latvijas filiāle
Bankas kods: RIKOLV2X
Konts: LV26RIKO0020100001010


[…]
	Izpildītājs:
SIA “PricewaterhouseCoopers”
Reģ. Nr. 40003142793
Marijas iela 2A, Rīga, LV-1050
Banka: SEB banka AS
Bankas kods: UNLALV2X
Konts: LV12UNLA0050014161180 (EUR)





[…]

